Source: https://tax-fin-lex.si/Zbirke/SodnaPraksaList?nodeId=d3d30d65-7c64-41b7-bf9f-9d3d90a9df0b
Timestamp: 2020-07-08 22:12:48+00:00
Document Index: 5183912

Matched Legal Cases: ['ZKP ', 'Sodišče ', 'sodišče ', 'ZKP ', 'sodišče ', 'ZKP ', 'sodišče ', 'Sodišče ', 'ZKP ', 'Sodišče ', 'sodišče ', 'ZKP ', 'ZKP ']

VSL sklep I Cp 2354/93
VSL40103
ZIP člen 55, 55/2, 55, 55/2.
pritožba - ugovor
Pritožbe proti sklepu o delni ustavitvi izvršbe in njenem delnem nadaljevanju ni mogoče šteti kot ugovor po drugem odst. 55. člena ZIP, če se ne nanaša na dejstva, ki so nastala po sklepu o izvršbi.
VSL sklep II Cp 2173/93
VSL40253
ZZZDR člen 79, 132, 132/5, 79, 132, 132/5.
zvišanje preživnine - določitev preživnine
Pri odločanju o zvišanju preživnine je potrebno ugotoviti in opredeliti otrokove potrebe v denarju, ker je to ob možnosti staršev prvo izhodišče za določitev preživnine.
VSK sodba Kp 542/93
VSK00286
ZKP člen 70, 70/2, 70/4, 70, 70/2, 70/4. KZJ člen 70, 245, 245/1, 70, 245, 245/1.
postavitev zagovornika po uradni dolžnosti
Sodišče prve stopnje je ravnalo prav, ko je obtožencu, ki mu je zagovornik odpovedal pooblastilo, šlo pa je za primer obvezne obrambe po 2. odstavku 70. člena ZKP, odredilo zagovornika po uradni dolžnosti. Ne glede na očitke o nesmotrnosti svojega ravnanja, pa ni bilo dolžno postaviti ravno tistega zagovornika, ki je pooblastilo odpovedal, pač pa se je pri tem pravilno držalo v okviru sodne uprave določenega vrstnega reda odvetnikov.
VSM sklep Cpg 534/93
VSM00081
ZPPSL člen 99, 99/1, 99, 99/1.
pravne posledice začetka stečajnega postopka - začasna odredba - zavarovanje terjatve
Po I. odstavku 99.člena ZPPSL ni dovoljeno izdati sklepa o zavarovanju terjatve po tem, ko so že nastopile pravne posledice začetka stečajnega postopka.
VSL sklep Cpg 1936/93
VSL00214
ZIP člen 267, 267.
začasna odredba - nedenarna terjatev - vrnitev akceptnega naloga - verjetnost obstoja terjatve
Upnik je dolžniku izročil akceptni nalog v zavarovanje obveznosti po komisijski pogodbi. Obveznost po tej pogodbi je izpolnil, dolžnik pa mu akceptnega naloga ni vrnil. V postopku za izdajo začasne odredbe, s katero je upnik zahteval prepoved vnovčitve akceptnega naloga, je dolžnik zatrjeval, da sta se upnik in dolžnik naknadno dogovorila, da se sporni akceptni nalog uporabi za poravnavo drugih upnikovih obveznosti do dolžnika. Verjetnosti teh svojih trditev upnik ni uspel dokazati, zato je sodišče dolžnikov ugovor zoper izdano začasno odredbo utemeljeno zavrnilo.
VSM sklep Cpg 573/93
VSM00082
ZIP člen 265, 265/1, 265, 265/1.
začasna odredba za zavarovanje denarne terjatve
Ker pomeni začasna odredba poseg v premoženjsko sfero nasprotne stranke v času, ko tožnica še nima v rokah sodbe, morajo biti navedbe o terjatvi in nevarnosti za bodočo izvršbo - verjetno izkazane. Pri denarni terjatvi mora ta nevarnost izhajati iz zavestnega ravnanja dolžnika, ki meri na to, da bo upniku onemogočil ali otežil izterjavo.
VSL sklep Kp 1701/93
VSL20363
ZKP člen 197, 197/2, 199, 199/1, 265, 265/2, 197, 197/2, 199, 199/1, 265, 265/2.
podaljšanje pripora po vloženi obtožbi
Obtožencu je bil po vloženi obtožbi podaljšan pripor iz istega pripornega razloga (3. tč. II. odst. 191. čl. ZKP), ko je sodišče prve stopnje pripor podaljšalo na podlagi II. odst. 265. čl. ZKP, torej po uradni dolžnosti. Zagovornik izpodbija sklep o podaljšanju pripora in se sklicuje na določbi II. odst. 197. čl. ZKP in I. odst. 199. čl. ZKP, češ, da bi moralo sodišče podaljšati pripor po zaslišanju ali pa po predlogu javnega tožilca, česar pa ni storilo. Sodišče druge stopnje je ocenilo, da se navedeni dve določbi nanašata na povsem drugačno situacijo. Prva je upoštevana pri podaljšanju pripora po preteku enega meseca v fazi preiskave, druga pa ob odreditvi in ne ob podaljšanju pripora po vloženi obtožbi. Določba II. odst. 265. čl. ZKP pa se nanaša na preizkus po uradni dolžnosti o tem, ali so priporni razlogi, iz katerih je obtoženec v priporu pred vložitvijo obtožnice še podani. Gre torej za primer, ko javni tožilec v obtožnici ne predlaga podaljšanja pripora, zato tudi senat sodišča prve stopnje ni vezan na predhodno zaslišanje oziroma mnenje javnega tožilca o podaljšanju pripora. Pritožba zagovornika je bila iz navedenih razlogov kot neutemeljena zavrnjena.
VSL sodba Kp 1479/93
VSL20318
KZJ člen 9, 9/2, 9/3.
silobran - prekoračen silobran
Kaznivo dejanje umora ni storjeno v silobranu niti ne v prekoračenem silobranu, če žrtev drži v levi roki nož, ne da bi bilo ugotovljeno, da je z njim kakorkoli ravnala napadalno, medtem ko se je z desno roko branila s tem, da je prijela celo za revolver, vendar je bila s tem ustreljena, kar kaže na izrazito obrambno ravnanje žrtve. Če bi bila napadalna, potem bi v tem času lahko z nožem, ki ga je držala v levi roki, napadalca tudi napadla. O napadu samem tudi sam storilec kaznivega dejanja ne govori ničesar.
VSM sklep Cpg 569/93
VSM00080
ZPP (1977) člen 83, 83/5, 109, 109/4, 278, 278/2, 342, 347, 83, 83/5, 109, 109/4, 278, 278/2, 342, 347.
nepopolna vloga - začasna odredba
Sodišče prve stopnje je preuranjeno uporabilo procesno sankcijo iz V. odstavka 83. člena ZPP in razveljavilo sklep o izdaji začasne odredbe, saj je šele s sklepom iz I. odstavka tega člena naložilo tožnici popravo firme tožene stranke. Če bo tožeča stranka popravila predlog (in tožbo), bo sodišče s sklepom na podlagi členov 347 in 342 ZPP popravilo tudi sklep o začasni odredbi. Zoper sklep, s katerim se odredijo ukrepi za odpravo pomanjkljivosti po členu 83 ZPP, pa ni dovoljena posebna pritožba - IV. odstavek cit. člena.
VSL sodba in sklep I Cp 1043/93
VSL40557
ZTLR člen 21, 24, 24/1, 21, 24, 24/1.
pridobitev lastninske pravice - gradnja na tujem zemljišču
Po samem zakonu ni mogoče pridobiti lastninsko pravico na tujem zemljišču, ki je potrebno za redno rabo gradbenega objekta, ki ga je lastnik tega objekta zgradil na svojem zemljišču.
VSL sodba I Cp 1298/93
VSL40104
ZOR člen 171, 171/1, 171, 171/1.
odškodninska odgovornost delodajalca - vnovčenje ukradenih čekovnih blanketov - odškodnina
Toženka, ki se samostojno ukvarja s trgovsko dejavnostjo, odgovarja za škodo, ki jo je z vnovčenjem ukradenih čekovnih blanketov povzročil tožnici delavec, zaposlen pri toženi stranki.
VSL sklep Kp 1663/93
VSL20303
ZKP člen 157, 157/1, 157, 157/1. KZS člen 171, 171/1, 171/2, 171/3, 171, 171/1, 171/2, 171/3.
preiskava - utemeljen sum - goljufija
Tudi v primeru sklepanja pravnega posla - menjalne pogodbe, ko ena od strank ponaredi identifikacijske številke na osebnem avtomobilu in istega da v menjavo drugi stranki - oškodovancu za njegovo vozilo, zadošča za utemeljen sum, da je s tem storjeno kaznivo dejanje goljufije, da je zaradi nemožnosti uporabe avtomobila oškodovancu nastala premoženjska škoda zaradi lažnivega prikazovanja dejanskih okoliščin s podtikanjem za pravni promet nesposobnega vozila kot predmeta menjalne pogodbe.
VSL sodba Kp 1126/93
VSL20202
KZS člen 186, 186/3, 186, 186/3.
ponarejanje listine - javna listina
Hranilna knjižica je javna listina, ker jo je izdala banka, ki je s strani občana pooblaščena, da v okviru svojih pristojnosti izdaja take knjižice. Zato pritožnik nima prav ko meni, da hranilna knjižica ni javna listina.
VSL sklep Kp 1677/93
VSL20239
ZKP člen 191, 191/2-1, 191/2-3, 191, 191/2-1, 191/2-3.
pripor - ponovitvena nevarnost - begosumnost
Po oceni pritožbenega sodišča niso podane okoliščine, ki kažejo na nevarnost, da bi obtoženec kazniva dejanja ponavljal in tudi ne na nevarnost, da bi na prostosti pobegnil in se izognil kazenskemu postopku.
VSL sodba Kp 1570/93
VSL20395
KZS člen 251, 251/1, 251/3, 251, 251/1, 251/3. KZJ člen 51, 53, 53/4, 51, 53, 53/4.
pogojna obsodba - ogrožanje varnosti javnega prometa
Pogojna obsodba ni primerna kazenska sankcija, če je storilec kaznivega dejanja zoper varnost javnega prometa vozil motorno vozilo pod močnim vplivom alkohola in brez vozniškega dovoljenja.
VSL sklep I Cp 2363/93
VSL40467
ZPP (1977) člen 354, 354/2-10, 354, 354/2-10.
stanovanjsko najemno razmerje - javni pravobranilec kot zakoniti zastopnik družbeno politične skupnosti
Stanovanjsko najemno razmerje je vrsta obligacijskega razmerja in s tem premoženjsko pravnega razmerja. V sporu iz takšnega razmerja zastopa družbeno politično skupnost javni pravobranilec.
VSL sodba I Cp 1207/93
VSL40011
ZZZDR člen 52, 52/1, 52, 52/1.
Stanovanje, adaptirano v času trajanja zakonske zveze, predstavlja skupno premoženje zakoncev, čeprav je toženka sama organizirala dela, najela in plačevala delavce ter pridobila ugodne kredite.
VSL sklep I Cp 2311/93
VSL40529
ZTLR člen 54, 54/1, 54/2, 54, 54/1, 54/2.
lastninska pravica - stvarna služnost
Toženec, ki trdi, da ima pravico hoditi in voziti po zemljišču tožnika v zvezi z zahtevkom tožnika na opustitev hoje in voženj po njegovem zemljišču, mora dokazati, da je pridobil tako pravico, s katero je omejena lastninska pravica tožnika na nepremičnini, s pravnim poslom ali priposestvovanjem.
VSL sodba in sklep I Cp 1139/93
VSL40390
ZD člen 32, 32/1, 32, 32/1.
izločitev premoženja v korist potomcev
Prispevek zapustnikovega sina k povečanju zapustnikovega premoženja je potrebno ugotavljati ne glede na eventuelne koristi, ki jih je potomec imel od uživanja premoženja za časa zapustnikovega življenja.
VSL sodba II Cp 1174/93
VSL40248
ZZZDR člen 59, 59/1, 59, 59/1.
premoženjska razmerja med zakonci po razvezi zakonske zveze
Razveza zakonske zveze ne vpliva na veljavnost sklenjenega dogovora o priznanju solastninskega deleža na premoženju, pridobljenem v zakonski zvezi.